[{"text_idx": "#000005", "text": "Dod o hyd i Gwrs"}, {"text_idx": "#000016", "text": "Dyma grynodeb o\u2019r adborth a dderbyniwyd:"}, {"text_idx": "#000017", "text": "Ymdeimlad cryf o weithio fel ti\u0302m, cael cydweithwyr sy'n cyd-dynnu, amgylchedd gwaith diogel a sicr a meddu ar yr ymddiriedaeth a'r annibyniaeth i gyflawni dyletswyddau yw rhai o'r agweddau gorau o weithio ym Mhrifysgol Bangor, yn o\u0302l yr hyn a ddywedasoch wrthym.\nAr y cyfan, mae canlyniadau ein Harolwg Staff 2022 yn cymharu\u2019n ffafriol a\u0302\u2019r arolwg diwethaf, a gynhaliwyd ychydig cyn y pandemig yn 2020. Mae 40% o gwestiynau y gellir eu meincnodi o leiaf bum pwynt canran yn uwch na\u2019r gymhariaeth a 50% yn gyfartal a\u0302 2020.\nDywed tri-chwarter staff eu bod yn teimlo\u2019n falch o weithio i\u2019r Brifysgol, cynnydd ers 2020. Yn yr un modd, byddai bron i saith o bob deg yn argymell y Brifysgol fel rhywle i weithio."}, {"text_idx": "#000018", "text": "Ymdeimlad cryf o weithio fel ti\u0302m, cael cydweithwyr sy'n cyd-dynnu, amgylchedd gwaith diogel a sicr a meddu ar yr ymddiriedaeth a'r annibyniaeth i gyflawni dyletswyddau yw rhai o'r agweddau gorau o weithio ym Mhrifysgol Bangor, yn o\u0302l yr hyn a ddywedasoch wrthym."}, {"text_idx": "#000021", "text": "Roedd ymddiriedaeth yn thema gyffredin a berfformiodd yn dda: gydag 88% o staff yn teimlo eu bod yn cael ymddiriedaeth i wneud eu gwaith. Yn ogystal, ymddiriedaeth mewn arweinyddiaeth y Brifysgol oedd y maes a welodd y cynnydd mwyaf ers 2020.\nRoedd y berthynas rhwng staff a rheolwyr hefyd yn gadarnhaol, gan fod 88% yn dweud bod eu harweinydd ti\u0302m neu oruchwyliwr yn hawdd siarad a\u0302 nhw, ac 84% yn cytuno y gallant benderfynu ar eu pen eu hunain sut i fynd ati i wneud eu gwaith. Mae'r ystadegau hyn yn cyfrannu at wneud i staff deimlo'n ddiogel yn eu hamgylchedd gwaith (83% yn cytuno), un o'r agweddau cadarnhaol cryfaf ar weithio i'r sefydliad.\nArddangosiad clir o gefnogaeth staff tuag at Gynaliadwyedd, sy\u2019n sail i\u2019n Strategaeth 2030, yw bod 84% o gydweithwyr wedi dweud eu bod yn fodlon newid agweddau o\u2019u bywyd proffesiynol er mwyn bod yn fwy cynaliadwy.\nRoedd cefnogaeth tuag at yr iaith Gymraeg a Chydraddoldeb ac Amrywiaeth hefyd yn uchel iawn."}, {"text_idx": "#000022", "text": "Roedd ymddiriedaeth yn thema gyffredin a berfformiodd yn dda: gydag 88% o staff yn teimlo eu bod yn cael ymddiriedaeth i wneud eu gwaith. Yn ogystal, ymddiriedaeth mewn arweinyddiaeth y Brifysgol oedd y maes a welodd y cynnydd mwyaf ers 2020."}, {"text_idx": "#000023", "text": "Roedd y berthynas rhwng staff a rheolwyr hefyd yn gadarnhaol, gan fod 88% yn dweud bod eu harweinydd ti\u0302m neu oruchwyliwr yn hawdd siarad a\u0302 nhw, ac 84% yn cytuno y gallant benderfynu ar eu pen eu hunain sut i fynd ati i wneud eu gwaith. Mae'r ystadegau hyn yn cyfrannu at wneud i staff deimlo'n ddiogel yn eu hamgylchedd gwaith (83% yn cytuno), un o'r agweddau cadarnhaol cryfaf ar weithio i'r sefydliad."}, {"text_idx": "#000024", "text": "Arddangosiad clir o gefnogaeth staff tuag at Gynaliadwyedd, sy\u2019n sail i\u2019n Strategaeth 2030, yw bod 84% o gydweithwyr wedi dweud eu bod yn fodlon newid agweddau o\u2019u bywyd proffesiynol er mwyn bod yn fwy cynaliadwy."}, {"text_idx": "#000026", "text": "Er bod y canlyniadau cyffredinol yn galonogol, nodwyd nifer o feysydd lle gellid gwneud gwelliannau, gan gynnwys llwyth gwaith, diffyg adnoddau, gwerthfawrogi staff, poeni am waith y tu allan i oriau gwaith a blaenoriaethau'n newid yn rhy gyflym."}, {"text_idx": "#000036", "text": "Rheolwyr yn cyfeirio staff at iechyd galwedigaethol\nArolygu iechyd a monitro iechyd"}]